ประกาศสํานักงานคณะกรรมการกํากับและส่งเสริมการประกอบธุรกิจประกันภัยเรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัยสําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัยพ.ศ. 2556---------------------------------------- อาศัยอํานาจตามความในมาตรา 65 และมาตรา 72 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 สํานักงานคณะกรรมการกํากับและส่งเสริมการประกอบธุรกิจประกันภัย จึงออกประกาศไว้ ดังนี้ข้อ ๑ ประกาศนี้เรียกว่า "ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัยสําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย พ.ศ. 2556"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัยสําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย ลงวันที่ 9 ตุลาคม พ.ศ. 2552ข้อ ๔ ในประกาศนี้ "ตัวแทนประกันวินาศภัย" หมายความว่า ผู้ซึ่งบริษัทมอบหมายให้ทําการชักชวนให้บุคคลทําสัญญาประกันวินาศภัยกับบริษัท "นายหน้าประกันวินาศภัย" หมายความว่า ผู้ชี้ช่องหรือจัดการให้บุคคลทําสัญญาประกันวินาศภัยกับบริษัทโดยกระทําเพื่อบําเหน็จเนื่องจากการนั้น "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "หน่วยงานที่จัดอบรม" หมายความว่า สถาบันประกันภัยไทย สถาบันอุดมศึกษา สมาคมประกันวินาศภัยไทย สมาคมนายหน้าประกันภัยไทย บริษัทประกันวินาศภัย รวมทั้งสถาบันหรือองค์กรที่สํานักงานให้ความเห็นชอบ "สถาบันอุดมศึกษา" หมายความว่า สถาบันอุดมศึกษาที่ได้รับการรับรองจากกระทรวงศึกษาธิการหมวด ๑ หลักสูตรการอบรม----------------------------ส่วน ๑ หลักสูตรการอบรมเพื่อขอรับ หรือขอต่ออายุใบอนุญาตเป็นตัวแทนประกันวินาศภัย----------------------------ข้อ ๕ ผู้ขอรับและขอต่ออายุใบอนุญาตเป็นตัวแทนประกันวินาศภัยต้องผ่านการอบรมหลักสูตร ดังนี้ 5.1 การขอรับใบอนุญาตเป็นตัวแทนประกันวินาศภัย ต้องผ่านการอบรมไม่น้อยกว่า 6 ชั่วโมง ในวิชาดังต่อไปนี้ (1) กฎหมายที่เกี่ยวข้องกับตัวแทนประกันวินาศภัย (1 ชั่วโมง) (2) ภาพรวมของธุรกิจประกันวินาศภัยและสรุปสาระสําคัญของการประกันวินาศภัย (2 ชั่วโมง) (3) แนวทางปฏิบัติในการขาย การรู้จักลูกค้าและการให้คําแนะนําด้านการประกันวินาศภัย (1 ชั่วโมง 30 นาที) (4) จรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (1 ชั่วโมง 30 นาที) 5.2 การขอต่ออายุใบอนุญาตเป็นตัวแทนประกันวินาศภัย ครั้งที่ 1 อายุใบอนุญาต 1 ปี ต้องผ่านการอบรมไม่น้อยกว่า 6 ชั่วโมง ในวิชา ดังต่อไปนี้ (1) กฎหมายที่เกี่ยวข้องกับตัวแทนประกันวินาศภัย (1 ชั่วโมง) (2) การจัดการพิจารณารับประกันภัย (1 ชั่วโมง) (3) การจัดการเรียกร้องค่าสินไหมทดแทนสําหรับตัวแทนประกันวินาศภัย (1 ชั่วโมง) (4) การบริหารความเสี่ยง (1 ชั่วโมง) (5) ผลิตภัณฑ์ประกันวินาศภัย (1 ชั่วโมง) (6) จรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (1 ชั่วโมง) 5.3 การขอต่ออายุใบอนุญาตเป็นตัวแทนประกันวินาศภัย ครั้งที่ 2 อายุใบอนุญาต 1 ปี ต้องผ่านการอบรมไม่น้อยกว่า 6 ชั่วโมง ในวิชา ดังต่อไปนี้ (1) การให้บริการที่ดีแก่ลูกค้า (1 ชั่วโมง) (2) กฎหมายที่เกี่ยวข้องกับตัวแทนประกันวินาศภัย (1 ชั่วโมง) (3) ความรู้เบื้องต้นเกี่ยวกับการประกันภัยต่อ (1 ชั่วโมง) (4) สถานการณ์ธุรกิจประกันวินาศภัยในปัจจุบันและแนวโน้มในอนาคต (1 ชั่วโมง) (5) ผลิตภัณฑ์ประกันวินาศภัย (1 ชั่วโมง) (6) จรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (1 ชั่วโมง) 5.4 การขอต่ออายุใบอนุญาตเป็นตัวแทนประกันวินาศภัย ครั้งที่ 3 อายุใบอนุญาต 5 ปี ต้องผ่านการอบรมไม่น้อยกว่า 11 ชั่วโมง ในวิชาดังต่อไปนี้ (1) การให้บริการที่ดีแก่ลูกค้า (1 ชั่วโมง) (2) กฎหมายที่เกี่ยวข้องกับตัวแทนประกันวินาศภัย (1 ชั่วโมง) (3) การจัดการพิจารณารับประกันภัยและการกําหนดอัตราเบี้ยประกันภัย (2 ชั่วโมง) (4) การจัดการค่าสินไหมทดแทนประกันภัย (1 ชั่วโมง) (5) การจัดการลงทุนของบริษัทประกันภัย (1 ชั่วโมง) (6) การจัดการประกันภัยต่อ (1 ชั่วโมง) (7) ผลิตภัณฑ์ประกันวินาศภัย (1 ชั่วโมง) (8) มาตรฐานการกํากับดูแลธุรกิจประกันภัย (Insurance core principles) กําหนดโดยสมาคมผู้ควบคุมธุรกิจประกันภัยนานาชาติ (International Association of Insurance Supervisors : IAIS) (1 ชั่วโมง) (9) จรรยาบรรณและแนวทางปฏิบัติที่ดีในการให้บริการ (1 ชั่วโมง) (10) การประมวลความรู้ (1 ชั่วโมง) ทั้งนี้ ผู้ขอรับหรือขอต่ออายุใบอนุญาตเป็นตัวแทนประกันวินาศภัยตาม 5.1 5.2 5.3 หรือ 5.4 ต้องผ่านการอบรมวิชาที่กําหนดให้ครบถ้วน ก่อนวันยื่นขอรับหรือขอต่ออายุใบอนุญาตเป็นตัวแทนประกันวินาศภัยไม่เกิน 1 ปีส่วน ๒ หลักสูตรการอบรมเพื่อขอต่ออายุใบอนุญาตเป็นนายหน้าประกันวินาศภัย----------------------------ข้อ ๖ ผู้ขอต่ออายุใบอนุญาตเป็นนายหน้าประกันวินาศภัย ต้องผ่านการอบรมหลักสูตร ดังนี้ 6.1 การต่ออายุใบอนุญาตเป็นนายหน้าประกันวินาศภัย ครั้งที่ 1 อายุใบอนุญาต 1 ปี ต้องผ่านการอบรมไม่น้อยกว่า 10 ชั่วโมง ในวิชาดังต่อไปนี้ (1) กฎหมายที่เกี่ยวข้องกับนายหน้าประกันวินาศภัย (1 ชั่วโมง 30 นาที) (2) ภาพรวมของธุรกิจประกันวินาศภัยและผลิตภัณฑ์ประกันวินาศภัย (4 ชั่วโมง) (3) แนวทางปฏิบัติในการขาย การรู้จักลูกค้า การให้คําแนะนําด้านการประกันวินาศภัยและการจัดการค่าสินไหมทดแทน (3 ชั่วโมง) (4) จรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (1 ชั่วโมง 30 นาที) 6.2 การต่ออายุใบอนุญาตเป็นนายหน้าประกันวินาศภัย ครั้งที่ 2 อายุใบอนุญาต 1 ปี ต้องผ่านการอบรมไม่น้อยกว่า 10 ชั่วโมง ในวิชาดังต่อไปนี้ (1) กฎหมายที่เกี่ยวข้องกับนายหน้าประกันวินาศภัย (1 ชั่วโมง) (2) ผลิตภัณฑ์ประกันวินาศภัย (3 ชั่วโมง) (3) สถานการณ์ธุรกิจประกันวินาศภัยในปัจจุบันและแนวโน้มในอนาคต (1 ชั่วโมง) (4) ความรู้เบื้องต้นเกี่ยวกับการประกันภัยต่อ (1 ชั่วโมง) (5) การพิจารณารับประกันภัย และการบริหารความเสี่ยงภัย (2 ชั่วโมง 30 นาที) (6) จรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (1 ชั่วโมง 30 นาที) 6.3 การต่ออายุใบอนุญาตเป็นนายหน้าประกันวินาศภัย ครั้งที่ 3 อายุใบอนุญาต 5 ปี ต้องผ่านการอบรมไม่น้อยกว่า 10 ชั่วโมง ในวิชาดังต่อไปนี้ (1) กฎหมายที่เกี่ยวข้องกับนายหน้าประกันวินาศภัย (1 ชั่วโมง) (2) มาตรฐานการกํากับดูแลธุรกิจประกันภัย (Insurance Core Principles) กําหนดโดยสมาคมผู้ควบคุมธุรกิจประกันภัยนานาชาติ (International Association of Insurance Supervisors : IAIS) และการเป็นนายหน้าประกันภัยนิติบุคคลบทบาทของนายหน้าประกันภัยต่อสังคมจรรยาบรรณและแนวทางปฏิบัติที่ดีในการให้บริการพร้อมทั้งกรณีศึกษา (2 ชั่วโมง) (3) ผลิตภัณฑ์ประกันวินาศภัย (3 ชั่วโมง) (4) การจัดการพิจารณารับประกันภัยและการกําหนดอัตราเบี้ยประกันภัย (1 ชั่วโมง) (5) การจัดการประกันภัยต่อ (1 ชั่วโมง) (6) การวิเคราะห์ฐานะการเงินของบริษัทประกันวินาศภัย (2 ชั่วโมง) ทั้งนี้ ผู้ขอต่ออายุใบอนุญาตเป็นนายหน้าประกันวินาศภัยตาม 6.1 6.2 หรือ 6.3 ต้องผ่านการอบรมวิชาที่กําหนดให้ครบถ้วน ก่อนวันยื่นขอต่ออายุใบอนุญาตเป็นนายหน้าประกันวินาศภัยไม่เกิน 1 ปีส่วน ๓ หลักสูตรการอบรมเพื่อขอต่ออายุใบอนุญาตเป็นตัวแทนประกันวินาศภัยนายหน้าประกันวินาศภัย ครั้งที่ 4 เป็นต้นไป----------------------------ข้อ ๗ ผู้ขอต่ออายุใบอนุญาตเป็นตัวแทนประกันวินาศภัย นายหน้าประกันวินาศภัย ครั้งที่ 4 เป็นต้นไป อายุใบอนุญาต 5 ปี จะต้องเข้ารับการอบรมหลักสูตรด้านการประกันภัย หรือความรู้อื่นที่เกี่ยวข้องกับการประกันภัย ซึ่งกําหนดและจัดโดยสถาบัน สมาคม หรือองค์กรตามข้อ 8 ไม่น้อยกว่า 30 ชั่วโมง กรณีตัวแทนประกันวินาศภัย และไม่น้อยกว่า 50 ชั่วโมง กรณีนายหน้าประกันวินาศภัย การเข้ารับการสัมมนาในวิชาที่เกี่ยวข้องกับการประกันภัย ภายในระยะเวลา 5 ปี ก่อนใบอนุญาตสิ้นอายุให้นับเป็นจํานวนชั่วโมงการอบรมตามวรรคหนึ่งได้ตามจริงแต่ไม่เกิน 15 ชั่วโมง กรณีตัวแทนประกันวินาศภัย และไม่เกิน 25 ชั่วโมง กรณีนายหน้าประกันวินาศภัย ทั้งนี้ ผู้จัดสัมมนาต้องแจ้งแผนการจัดสัมมนา และรายละเอียดหัวข้อการสัมมนาให้สํานักงานทราบล่วงหน้าไม่น้อยกว่า 1 เดือนก่อนการจัดสัมมนา เพื่อให้สํานักงานให้ความเห็นชอบก่อน ในกรณีดังต่อไปนี้ ให้จํานวนชั่วโมงการอบรมตามวรรคหนึ่ง ลดลงเหลือ 15 ชั่วโมง กรณีตัวแทนประกันวินาศภัย และ 25 ชั่วโมง กรณีนายหน้าประกันวินาศภัย (1) สอบผ่านคุณวุฒิที่ใช้ในการประกอบอาชีพประกันวินาศภัย ที่สํานักงานให้ความเห็นชอบ (2) สําเร็จการศึกษาตั้งแต่ระดับปริญญาโทขึ้นไปทุกสาขา จากสถาบันอุดมศึกษาหรือสถาบันการศึกษาในต่างประเทศที่สํานักงานคณะกรรมการข้าราชการพลเรือนรับรอง (3) เป็นหรือเคยเป็นวิทยากร ผู้บรรยายความรู้ หรือเป็นอาจารย์ประจํา หรืออาจารย์พิเศษในสถาบัน สมาคม หรือองค์กร และในหลักสูตรการอบรมที่สํานักงานให้ความเห็นชอบตามข้อ 8 ภายในระยะเวลา 5 ปี ก่อนใบอนุญาตสิ้นอายุ การใช้สิทธิตามข้อ 7 (1) หรือ (2) หรือ (3) ไม่สามารถนํามารวมกันหรือขอลดจํานวนชั่วโมงการอบรมในคราวเดียวกันได้ ผู้ขอต่ออายุใบอนุญาตเป็นตัวแทนประกันวินาศภัย หรือนายหน้าประกันวินาศภัยตามวรรคหนึ่งต้องผ่านการอบรมหลักสูตรที่กําหนดให้ครบถ้วน ก่อนวันยื่นขอต่ออายุใบอนุญาตเป็นตัวแทนประกันวินาศภัยหรือนายหน้าประกันวินาศภัยไม่เกิน 5 ปีหมวด ๒ สถาบัน สมาคม หรือองค์กร ที่จัดอบรม และวิธีการอบรม----------------------------ข้อ ๘ การจัดอบรมตามข้อ 5 ข้อ 6 และข้อ 7 ให้กระทําได้โดยสถาบัน สมาคม หรือองค์กร ดังต่อไปนี้ (1) สํานักงาน (2) สถาบันประกันภัยไทย (3) สถาบันอุดมศึกษา (4) สมาคมประกันวินาศภัยไทย (5) สมาคมนายหน้าประกันภัยไทย (6) บริษัทประกันวินาศภัย (7) สถาบันหรือองค์กรที่สํานักงานให้ความเห็นชอบ ให้สถาบัน สมาคม หรือองค์กร (2) (3) (4) (5) (6) และ (7) ที่จะจัดอบรมตามข้อ 5 ข้อ 6 หรือข้อ 7 แจ้งแผนการจัดอบรม และรายละเอียดหลักสูตรการอบรมล่วงหน้าไม่น้อยกว่า 1 เดือนก่อนการจัดอบรมเพื่อให้สํานักงานให้ความเห็นชอบก่อน การจัดอบรมที่ไม่ได้รับความเห็นชอบจากสํานักงานตามวรรคสอง ผู้เข้ารับการอบรมไม่ถือเป็นผู้ผ่านการอบรมตามหลักสูตร และวิธีการตามประกาศนี้ข้อ ๙ ให้สถาบัน สมาคม หรือองค์กรตามข้อ 8 ออกหนังสือรับรองว่าผ่านการอบรมตามแบบที่แนบท้ายประกาศนี้ ให้แก่ผู้ผ่านการอบรม เพื่อให้บุคคลดังกล่าวนํามายื่นต่อนายทะเบียนเพื่อขอรับใบอนุญาตเป็นตัวแทนประกันวินาศภัย หรือขอต่ออายุใบอนุญาตเป็นตัวแทนประกันวินาศภัยหรือนายหน้าประกันวินาศภัย แล้วแต่กรณีข้อ ๑๐ ให้หน่วยงานที่จัดอบรม ปฏิบัติตามระเบียบ ดังต่อไปนี้ 10.1 ประกาศกําหนดการรับสมัครผู้เข้ารับการอบรมในที่ที่เปิดเผยหรือผ่านสื่อประชาสัมพันธ์ช่องทางต่าง ๆ หรือเว็บไซต์ของหน่วยงานที่จัดอบรม 10.2 รับสมัครการอบรมโดยให้ผู้สมัครเข้ารับการอบรมกรอกใบสมัครพร้อมระบุหลักสูตร และแนบสําเนาบัตรประจําตัวประชาชน หรือสําเนาใบอนุญาตเป็นตัวแทนประกันวินาศภัยหรือนายหน้าประกันวินาศภัย (กรณีต่ออายุใบอนุญาตเป็นตัวแทนประกันวินาศภัย/นายหน้าประกันวินาศภัย) แล้วแต่กรณี 10.3 ตรวจสอบคุณสมบัติของผู้สมัครเข้ารับการอบรมและหลักสูตรการอบรมให้ถูกต้องและครบถ้วนตามคุณสมบัติและหลักสูตรที่กําหนดในการขอรับใบอนุญาต การขอต่ออายุใบอนุญาตเป็นตัวแทนประกันวินาศภัย หรือนายหน้าประกันวินาศภัย แล้วแต่กรณี โดยตรวจสอบผ่านทางเว็บไซต์สํานักงาน 10.4 ประกาศรายชื่อผู้มีสิทธิเข้ารับการอบรมในที่เปิดเผยหรือในเว็บไซต์ของหน่วยงานที่จัดอบรม ก่อนทําการอบรมอย่างน้อย 3 วัน 10.5 ส่งข้อมูลผู้สมัครเข้ารับการอบรมทั้งหมดก่อนทําการอบรมอย่างน้อย 1 วัน และข้อมูลผู้ผ่านการอบรมทั้งหมดภายใน 7 วันนับแต่สิ้นสุดวันอบรมให้สํานักงานทางระบบเครือข่ายเสมือน (VPN) ตามแบบที่สํานักงานกําหนด 10.6 หน่วยงานที่จัดอบรมต้องดําเนินการอบรมตามหลักสูตรที่กําหนดและกํากับควบคุมให้ผู้เข้ารับการอบรม อบรมตามวัน เวลา และสถานที่ที่กําหนด โดยจัดให้ผู้เข้ารับการอบรมลงลายมือชื่อในใบลงทะเบียนการอบรม 2 ครั้งต่อวัน ครั้งแรกสําหรับการอบรมช่วงเช้าครั้งที่สองสําหรับการอบรมช่วงบ่าย และต้องลงลายมือชื่อด้วยตนเอง หากผู้เข้ารับการอบรมเข้ารับการอบรมช้ากว่ากําหนดเกินกว่า 30 นาที ให้ผู้สมัครเข้ารับการอบรมไม่มีสิทธิเข้าห้องอบรม 10.7 วิทยากรที่อบรมต้องเป็นวิทยากรที่ได้รับความเห็นชอบจากสํานักงานตามรายชื่อและหัวข้อการอบรมที่ระบุไว้ในแผนการจัดอบรม 10.8 ต้องจัดให้มีเอกสารประกอบการอบรมที่ได้รับความเห็นชอบจากสํานักงานให้แก่ผู้เข้ารับการอบรม 10.9 ต้องจัดให้ผู้เข้ารับการอบรมกรอกแบบประเมินผลการอบรม เมื่อสิ้นสุดการอบรมตามหลักสูตร 10.10 ในกรณีที่หน่วยงานที่จัดอบรมรับสมัครผู้เข้ารับการอบรมตามกําหนดในแผนการอบรมที่ได้รับความเห็นชอบจากสํานักงาน และยกเลิกหรือเลื่อนการอบรมในภายหลังให้หน่วยงานที่จัดอบรมจัดหาหน่วยงานที่จัดอบรมอื่นให้แก่ผู้สมัครเข้ารับการอบรมดังกล่าวข้อ ๑๑ จัดเก็บหลักฐานใบสมัครเข้ารับการอบรม การจัดอบรม ข้อมูลของผู้เข้ารับการอบรมและแบบประเมินผลการอบรม พร้อมทั้งสรุปผลการประเมินการอบรมภายในระยะเวลา 2 ปี เพื่อแสดงต่อสํานักงานเมื่อสํานักงานร้องขอข้อ ๑๒ สํานักงานมีอํานาจสั่งเพิกถอนการให้ความเห็นชอบเป็นหน่วยงานที่จัดอบรมเมื่อปรากฏแก่สํานักงานว่า หน่วยงานที่จัดอบรม (1) ฝ่าฝืนหรือไม่ปฏิบัติตามข้อกําหนดเกี่ยวกับการกําหนดหลักสูตรและวิธีการการอบรมความรู้เกี่ยวกับการประกันวินาศภัย สําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย ที่สํานักงานประกาศกําหนด (2) ออกหนังสือรับรองการอบรมโดยมิชอบหมวด ๓ หนังสือรับรองการอบรม----------------------------ข้อ ๑๓ ในกรณีที่ตัวแทนประกันวินาศภัยย้ายบริษัทประกันวินาศภัยต้นสังกัดและใบอนุญาตตัวแทนประกันวินาศภัยยังไม่สิ้นอายุ อนุโลมให้นําหนังสือรับรองการอบรมครั้งสุดท้ายที่ยังมีผลใช้บังคับมาใช้ประกอบการยื่นขอรับใบอนุญาตเป็นตัวแทนประกันวินาศภัยของบริษัทประกันวินาศภัยใหม่ได้ข้อ ๑๔ ในกรณีที่ตัวแทนประกันวินาศภัยขอรับใบอนุญาตเป็นตัวแทนประกันวินาศภัยมากกว่าหนึ่งบริษัท อนุโลมให้นําหนังสือรับรองการอบรมเดิมที่ใช้ประกอบการขอรับใบอนุญาตเป็นตัวแทนประกันวินาศภัยมาใช้ประกอบการขอรับใบอนุญาตเป็นตัวแทนประกันวินาศภัยของบริษัทอื่น ๆ ได้ ในกรณีตัวแทนประกันวินาศภัยเป็นตัวแทนประกันวินาศภัยมากกว่าหนึ่งบริษัท ในการขอต่ออายุใบอนุญาต อนุโลมให้นําหนังสือรับรองการอบรมเดิมที่ใช้ประกอบการขอต่ออายุใบอนุญาตเป็นตัวแทนประกันวินาศภัยมาใช้ประกอบการขอต่ออายุใบอนุญาตเป็นตัวแทนประกันวินาศภัยของบริษัทอื่น ๆ ในครั้งเดียวกันได้ผู้มีอํานาจลงนาม - ประกาศ ณ วันที่ 11 มิถุนายน พ.ศ. 2556 ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัย